b'\n_START_ARTICLE_\nEt skrik i m\xc3\xb8rket\n_START_SECTION_\nHandling\n_START_PARAGRAPH_\nFamilien Chamberlain er p\xc3\xa5 campingferie i den australske outback. Om kvelden gj\xc3\xb8r de i stand til grillparty og den lille jentungen sover alene i et telt. Plutselig h\xc3\xb8rer de voksne et skrik og mor Lindy l\xc3\xb8per mot teltet til ungen. I det hun n\xc3\xa5r teltet f\xc3\xa5r hun et glimt av en dingo som forsvinner. Til sin forskrekkelse oppdager hun at barnet er borte og en desperat leteaksjon begynner. Moren mener babyen ble tatt av en dingo, men etter en stund begynner det \xc3\xa5 g\xc3\xa5 rykter om at hun selv drepte den. En lang dragkamp mellom henne og rettsvesenet starter og deler av befolkningen vender henne ryggen. Det faktum at paret er Syvendedagsadventister blir brukt mot dem og enkelte g\xc3\xa5r s\xc3\xa5 langt som \xc3\xa5 hevde at barnets d\xc3\xb8d var ledd i en religi\xc3\xb8s offerseremoni. Saken f\xc3\xa5r en voldsom pressedekning. Etter syv \xc3\xa5rs fengsling blir hun frikjent._NEWLINE_Filmen gjengir dramaet, og dr\xc3\xb8fter ogs\xc3\xa5 detaljer og fakta som omga den oppsiktsvekkende saken.\n_START_SECTION_\nPopularitet og \xc3\xb8konomi\n_START_PARAGRAPH_\nEt skrik i m\xc3\xb8rket innbrakte 3 millioner australske dollar i Australia og nesten $7 millioner i USA. _NEWLINE_Produksjonskostnadene var p\xc3\xa5 ca $15 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne og har f\xc3\xa5tt \xc3\xa5 mye som 93\xc2\xa0% p\xc3\xa5 Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner._NEWLINE_Dagbladets, VG og Arbeideravisa gav den terningkast fem, mens Aftenposten gav den terningkast fire. Den norske nettstedet CINERAMA gav den terningkast seks i 2005.\n_START_SECTION_\nPriser\n_START_PARAGRAPH_\nMeryl Streep vant prisen for beste skuespillerinne ved Filmfestivalen i Cannes. Hun vant en tilsvarende pris ved Australian Film Institute Award, samt en New York Film Critics Circle Award. Hun ble i tillegg nominert til Oscar for rollen. Sam Neill vant prisen for beste mannlige hvovedrolle ved Australian Film Institute Award. Filmen ble k\xc3\xa5ret til beste film, beste regi og beste manus ved Australian Film Institute Award. _NEWLINE_Det kan eller nevnes at den ble nominert til Gullpalmen og fire Golden Globe.\n_START_SECTION_\nHistorisk bakgrunn\n_START_PARAGRAPH_\nDet fantes verken lik, v\xc3\xa5pen eller et klart motiv i drapssaken mot ekteparet Chamberlain. Men andre faktorer spilte inn: Fordommer mot parets religi\xc3\xb8se overbevisning; Mangelfulle rettsmedisinske rapporter som ble tatt for god fisk; Og et massehysteri som utviklet seg til en heksejakt._NEWLINE_F\xc3\xb8rst i 2012 fastslo australsk rett at barnet ble drept av en dingo.'